Heneral sa Kapunongan ni Jesus

Ang **Superyor Heneral sa Kapunongan ni Jesus** mao ang opisyal nga titulo sa lider sa Kapunongan ni Jesus&#151;usa ka relihiyosong orden nga Romano Katoliko nga gitawag usab og mga Jesuita. Siya kasagaran ang gitawag og **Padre Heneral**. Gianggaan usab ang naghupot niining tituloha isip **Itom nga Papa**, tungod sa iyang pagasul-obon nga ordinaryong itom nga sininang pangpari, bali sa puti nga sinina sa Santo Papa.

## Ang Titulo
Ang pormal nga titulo sa Linatin mao ang *Praepositus Generalis*, nga mahubad isip "superyor heneral", o "presidete heneral". Ang termino wala kuhaa gikan sa kasundalohan, sukwahi sa mga huhungihong, apan gikuha gikan sa paggamit sa pulong "heneral" (sa tanan) isip bali sa pulong "partikular" (sa pipila lamang). Ang mga Jesuita giorganisar ngadto sa mga probinsiya, kada usa adunay usa ka probinsiyal nga superyor (usahay gitawag isip "Padre Probinsiyal" o "Probinsiyal"), samtang ang pangulo sa orden maoy "Heneral nga Superyor" alang sa tibuok kapunongan. Isip dakong superyor, ang Superyor Heneral giestilo isip "Ang Labing Reberendo".

### Itom nga Papa
Ang "Itom nga Papa" o "Itom nga Santo Papa" maoy usa ka angga nga gihatag sa Superyor Heneral, kasagaran gikan sa medya, apan wala gayod kini gamita sa mga Jesuita. Ang ngalan parte nga giangga tungod sa itom nga sininang pangpari nga gigamit sa Superyor heneral, ug parte tungod sa ka kahadlok sa pipila ka mga nasod ug mga sekta nga Protestante tungod sa nagkadakong gahom sa mga Jesuita sulod sa Simbahang Romano Katoliko.

## Mga Gahom
Ang Superyor Heneral gitugahan og ordinaryong gahom labaw sa mga miyembro sa Kapunongan, sama sa gahom sa usa ka Obispo labaw sa mga tawo sa iyang diyosesis. Ang mga Superyor Heneral mohatag sa tibuok nilang pag-unong sa Santo papa, dili sa mga lokal nga ordinaryo. Kon ang Papa makasala, ang Superyor Heneral maoy moperporma sa Rekonsilyasyon alang kaniya (apan kasagaran ang mga Papa adunay ilang personal nga konpesor).

## Suksesyon
Ang mga Superiyor Heneral pilion sa Kongregasyong Heneral sa Kapunongan. Kini ipatawag human ang pagkanaog (*resignation*), pagretiro, o kamatayon sa kasamtangang Superyor Heneral. Ang mga Superyor Heneral maglingkod hangtod na sa kamatayon, ug hapit tanan misilbi hangtod sa ilang pagpanaw, gawas kang Padre Pedro Arrupe (nanaog tungod sa iyang nagkahuyang nga panlawas), ug sa iyang suksesor nga si Padre Peter Hans Kolvenbach. Ang pagkanaog ni Kolvenbach gipahibalo niadtong Pebrero 2006, ug kini mipatawag sa ika-35 nga Kongregasyong Heneral. Ang maong kongregasyon maoy mipili sa kasamtangang Superyor Heneral, si Padre Adolfo Nicolás.

## Talaan sa mga Superyor Heneral
# San Ignatius of Loyola (Abril 19 1541–Hulyo 31 1556)
# James Lainez (Hulyo 2 1558–Enero 19 1565)
# San Francis Borgia (Hulyo 2 1565–Oktubre 1 1572)
# Everard Mercurian (Abril 23 1573–Agosto 1 1580)
# Claudius Acquaviva (Pebrero 19 1581–Enero 31 1615)
# Mutio Vitelleschi (Nobyimbre 15 1615–Pebrero 9 1645)
# Vincenzo Caraffa (Enero 7 1646–Hunyo 8 1649)
# Francesco Piccolomini (Disyembre 21 1649–Hunyo 17 1651)
# Alessandro Gottifredi (Enero 21 1652–Marso 12 1652)
# Goschwin Nickel (Marso 17 1652–Hulyo 31 1664)
# Giovanni Paolo Oliva (Hulyo 31 1664–Nobyimbre 26 1681)
# Charles de Noyelle (Hulyo 5 1682–Disyembre 12 1686)
# Thyrsus González de Santalla (Hulyo 6 1687–Oktubre 27 1705)
# Michelangelo Tamburini (Enero 31 1706–Pebrero 28 1730)
# Franz Retz (Marso 7 1730–Nobyimbre 19 1750)
# Ignatius Viscanti (Hulyo 4 1751–Mayo 4 1755)
# Aloysius Centurione (Nobyimbre 30 1755–Oktubre 2 1757)
# Lorenzo Ricci (Mayo 21 1758–Agosto 16 1773) 
# Tadeusz Brzozowski (Agosto 7 1814–Pebrero 5 1820)
# Luigi Fortis (Oktubre 18 1820–Enero 27 1829)
# Jan Roothaan (Hulyo 9 1829–Mayo 8 1853)
# Pieter Beckx (Agosto 2 1853–Marso 4 1887)
# Anton Anderledy (Marso 4 1887–Enero 18 1892)
# Luis Martín (Oktubre 2 1892–Abril 18 1906)
# Franz Xavier Wernz (Septiyembre 8 1906–Agosto 20 1914)
# Wlodimir Ledochowski (Pebrero 11 1915–Disyembre 13 1942)
# Jean-Baptiste Janssens (Septiyembre 15 1946–Oktubre 5 1964)
# Pedro Arrupe (Mayo 22 1965–Septiyembre 3 1983)
# Peter Hans Kolvenbach (Septiyembre 13 1983–Enero 14 2008)
# Adolfo Nicolás (Enero 19 2008–kasamtangan)

## Pamunoan sa panahon sa Supresyon
Niadtong 1773, adunay gipatuman nga supresyon si Papa Clemete XIV pinaagi sa*Dominus ac redemptor* niadtong Hulyo 21, 1773, ug gipatuman niadtong Agosto 16. Ang mga lider sa mga nasod diin ang supresyon wala gipatuman maoy gitawag isip tamporaryong *Vicar Heneral*. Sila mao si:

* Stanislaus Czerniewicz (Oktubre 17, 1782–Oktubre 21, 1785)
* Gabriel Lenkiewicz (Oktubre 8, 1785–Oktubre 21, 1798)
* Franciszek Kareu (Pebrero 12, 1799–Marso 7, 1801)

Niadtong Marso 7, 1801, giisyu ni Papa Pio VII ang *Catholicae fidei*, diin iyang gitugotan ang operasyon sa orden didto sa Rusya. Mipili ang orden og Superyor Heneral alang sa Rusya, usa ka lakang alang sa misunod nga paspas nga restorasyon sa orden.

Ang mga Heneral sa Rusya mao sila:

Franciszek Kareu (Marso 7, 1801–Agosto 11, 1802)
Gabriel Gruber (Oktubre 22, 1802–Abril 6, 1805)
Tadeusz Brzozowski (Septiyembre 14, 1805–Agosto 7, 1814)

Gipabalik ang orden niadtong Agosto 7, 1814, ni Papa Pio VII pinaagi ang *[[bull]]* nga *Sollicitudo omnium ecclesiarum*.

## Reperensya